შიბამი

შიბამი (არაბ.شبام‎) — ქალაქი იემენში. მისი მოსახლეობა დაახლოებით 7 000 ადამიანია. პირველი ცნობები ქალაქის შესახებ, ჩვ.წ. III საუკუნით თარიღდება. იგი ჰადრამაუტის სამეფოს დედაქალაქი იყო. 

შიბამი ცნობილია თავისი არქიტექტურით, რის გამოც 1982 წელს ის იუნესკომ მსოფლიო მემკვიდრეობის სიაში შეიყვანა. ქალაქში თითქმის ყველა სახლი მიწისგან დამზადებული, გამოუწვავი აგურისგანაა აშენებული. ქალაქში დაახლოებით 500 საცხოვრებელია, რომელიც 5-11 სართულისაგან შედგება. მშენებლობის ეს ტექნიკა გათვლილი იყო ბედუინების შემოსევებისგან ადგილობრივების დასაცავად. შენობათა უმრავლესობა XVI საუკუნით თარიღდება. 

შიბამს ხშირად „მსოფლიოს უძველეს ცათამბჯენების ქალაქს“ ან „უდაბნოს მანჰეტენს“ უწოდებენ. ქალაქი ერთ-ერთი უძველესი და საუკეთესო მაგალითია ურბანული დაგეგმარებისა, რომელიც ვერტიკალურ კონსტრუირებაზე იყო დაყრდნობილი.Old Walled City of Shibam, UNESCO World Heritage Centre

იხილეთ აგრეთვე
მსოფლიო მემკვიდრეობის ძეგლების სია არაბულ ქვეყნებში

რესურსები ინტერნეტში
 360° Panorama of old walled city Shibam
 Shibamonline.net 
 Shibam on archnet.org 
 World Heritage Site
 Travel Adventures 
 Shibam Urban Development Project 

სქოლიო

კატეგორია:მსოფლიო მემკვიდრეობის ძეგლები იემენში
კატეგორია:იემენის ქალაქები